Kiøbenhavns Postrytter, 1795-04-24
Paris, den 12 April. Den med Preussen sluttede Fred er af det franske Folk modtaget med det kiendeligste bifald. Man melder fra Basel, at flere særskilte Fredsforslage ogsaa snart ville finde Sted, ja man taler om en nær forestaaende Vaahenstilstand imellem Østerrige og Frankerige. Følgende er Jndholden af den imellem den franske Republik og Kongen af Preussen sluttede Fred: "Den franske Republik og Hs. Majestæt Kongen af Preussen, bestellede af lige Jver for ved en varig Fred at giøre en Ende paa Krigen, have til deres Befuldmægtigede udnævnt, den franske Republik sin Ambassadeur i Schweitz, Borgeren Francois Barthelem, og Kongen af Preussen sin Staats, Kriig, og Cabinets Minister, Carl August Baron von Hardenberg, Ridder af den røde og hvide Ørne Orden, samt Stanislaus-Ordenen; hvilke ere blevne enige om følgende Artikler: 1) Der skal være Fred, Venskab, og god Forstaaelse imellem den franske Republik og Kongen af Preussen, baade som Konge og som Churfyrste af Brandenburg, samt een af det tydske Riges Stænder. 2) Som en Følge heraf skulle alle Fiendtligheder imellem begge contraherende Magter ophøre fra det Øyeblik, da nærværende Tractat er blevet ratificeret, og ingen af disse Magter maa, den ene imod den anden, nogensinde levere nogen Hielp eller Contingent af Mandskab, Heste, Levnetsmidler, Penge, Krigsmunition, under hvilken Beskaffenhed eller Navn det endog maatte være. 3) Den ene af de contraherende Magter maae ikke tilstaae Tropper, som ere den anden Magts Fiender, nogen Giennemmarch paa sit Territorium. 4) Fiorten Dage efter nærværende Tractats Ratification forlade den franske Republiks Tropper den Deel af de preussiske Stater, som de paa hiin Side Rhinen have bemægtiget sig. Alle Contributioner, Leverancer a. skulle ligeledes 14 Dage efter Tractatens Ratification aldeles ophøre. Alle til denne Tid tilbagestaaende Restancer skulle, ligesom de udfærdigede billetter og de i samme Henseende gjorte Løvter, være ude af deres Kraft. Og alt hvad efter benævnte Termin er enten borttaget eller hævet, skal strax omsonst tilbagegives eller betales med rede Penge. 5) Derimod vedblive den franske Republiks Tropper at beholde den Deel af Kongen af Preussens Staater i Besiddelse, som ligge paa den anden Side af Rhiinen; og alle Definitiv Arrangements i Hensigt til disse Provindser skulle udsættes til den almindelige Fred med det tydske Rige. 6) Alle Handels Communicationer &c. imellem Frankerige og de preussiske Staater skulle, indtil der kan blive sluttet en formelig Commerce-Tractat imellem begge de contraherende Magter, igien sættes paa samme Fod som de vare før Krigens Begyndelse. 7) Og da de i fornævnte Artikel ommeldte Dispositioner ey kunne gives fuldkommen Kraft, førend den friHandel igien har fundet Sted i hele det nordre Tydskland, saa ville begge contraherende Magter sørge for, at Krigsskuepladsen kan flyttes derfra. 8) Der skal tilstaaes ethvert Jndivid af begge Nationer Ophævelse af al Arrest paa Effecter, Revenner, eller Godser, af hvilken Beskaffenhed det end maatte være; ligesom der og skal bevilges ethvert Jndivid den promteste Justits i Hensigt til indfordrende Gield i begge contraherende Magters Staater. 9) Alle siden Krigens Begyndelse gjorte Fanger skulle, uden Hensyn til Forskiellighed eller Antal (de preussiske Mariniers og Matroser, som ere tagne paa preussiske eller andre Nationers Skibe, iberegnede) ligesom og overhovedet alle de, som fra begge Sider, saalænge Krigen, har varet, ere holdte i Arrest, i det seeneste to Maaneder efter nærværende Tractats Ratificationer udvexles, samt den Gield, som de under deres Fangenskab maatte have gjort, betales. Paa samme Maade skal forholdes med de Syge og Saarede, saasnart de ere restituerte. Og skal der strax fra begge Sider udnævnes Commissarier, for at bringe denne Artikel i Udførelse. 10) De Sachsiske, Maynziske, Pfalziske og Hessiske Fanger, saavel fra Hessen-Cassel som fra Hessen-Darmstadt, hvilke have tjent i Kongen af Preussens Armee skulle ligeledes indbefattes i nysnævnte Udvexling. 11) Den franske Republik vil modtage Hs. Preussiske Majestæts gode Mægling, til Bedste for de Fyrster og Stænder af det tydske Riige, som directe ville indlade sig i Underhandlinger med den, og som i denne Henseende enten allerede havde reclameret eller endnu ville reclamere Kongen af Preussens Mægling. For at give Hs. Preussiske Majestæt et Beviis paa, hvormeget den franske Republik ønsker at bidrage til at istandbringe de gamle venskabelige Forbindelser, som have subsisteret imellem begge Nationer, er Republiken villig til at erklære, at den tre Maaneder efter nærværende Tractats Ratification ey vil ansee bemeldte Riges Fyrsters og Stænders Lande, der grændse til Rhinens høire Strandbredde, og for hvilke Kongen maatte interessere sig, som fiendtlige Lande. 12) Nærværende Tractat skal først have sin Kraft, naar den af de contraherende Parter er bleven ratificeret. Og skulle Ratificationerne her i Basel udvexles inden en Maaneds Udgang, eller tidligere om mueligt, fra denne Dag at regne. Til Bekræftelse herpaa have vi Undertegnede befuldmægtige Ministre fra den franske Republik og Hs. Preussiske Majestæt, i Følge vore Fuldmagter, undertegnet denne Freds- og Venskabs=Tractat, og forsynet den med vore Signeter. Givet i Basel, den 16de Germinal, i den franske Republiks 3die Aar (5te April 1795). Francois Barthelem. Baron von Hardenberg.